Document ID: 32004D0249

Komisijos sprendimas
2004 m. kovo 11 d.
dėl klausimyno rengiant valstybių narių ataskaitas apie Europos Parlamento ir Tarybos direktyvos 2002/96/EB dėl elektros ir elektroninės įrangos (EEĮ) atliekų įgyvendinimą
(pranešta dokumentu Nr. C(2004) 714)
(tekstas svarbus EEE)
(2004/249/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. sausio 27 d. Europos Parlamento ir Tarybos direktyvą 2002/96/EB dėl elektros ir elektroninės įrangos (EEĮ) atliekų [1], ypač į jos 12 straipsnį,
kadangi:
(1) Pagal Direktyvą 2002/96/EB valstybės narės turi išsiųsti Komisijai ataskaitą apie tos direktyvos įgyvendinimą.
(2) Ataskaitoje turi būti pateiktas išsamus tos direktyvos perkėlimo į nacionalinę teisę ir jos įgyvendinimo aprašymas. Ataskaita turi būti rengiama vadovaujantis šiame sprendime pateiktu klausimynu.
(3) Šiame sprendime numatytos priemonės atitinka komiteto, įsteigto remiantis Direktyvos 91/692/EEB 6 straipsniu [2], nuomonę,
PRIĖMĖ ŠĮ SPRENDIMĄ:
1 straipsnis
Ataskaitas dėl Direktyvos 2002/96/EB įgyvendinimo valstybės narės rengia vadovaudamosi priede pateiktu klausimynu.
2 straipsnis
Šis sprendimas skiriamas valstybėms narėms.
Priimta Briuselyje, 2004 m. kovo 11 d.

Labels: 12
1
15
20